מטוס נייר

מטוס נייר או קיפקא הוא מטוס צעצוע העשוי מנייר מקופל. מטוס נייר הוא צורה נפוצה מאוד של אוריגמי (האמנות היפנית של קיפולי נייר). ביפנית קרוי מטוס הנייר 紙飛行機 (קאמי היקוקי; קאמי=נייר, היקוקי=מטוס).
עפיפון
מטוס נייר פשוט

מטוס הנייר נפוץ בשל היותו קל מאוד להכנה, ולכן ידידותי למתחילים: שישה צעדים בלבד נדרשים על מנת לייצר מטוס נייר בסיסי. המושג "מטוס נייר" כולל גם מטוסים העשויים מקרטון.

==היסטוריה==
המקום הראשון שבו נוצרו צעצועים מסוג זה היה ככל הנראה לפני 2,000 שנה בסין, שכן הסינים כבר אז ידעו להעיף עפיפונים, שהיו סוג בידור מקובל.<ref name=":0"></ref> על אף שניתן להתייחס לצעצועים אלה כאל אבותיו של מטוס הנייר המודרני, מקור ההמצאה לא ידוע. במשך השנים נעשו שיפורים בעיצוב המטוס לשם הגדלת המהירות, יכולת הרחיפה והגדלת התמרון.

מדווח כי המהנדס ואיש התעופה הבריטי סר ג'ורג' קיילי יצר את מטוס הנייר המקופל הראשון שהתקרב למפרטים מודרניים, בתחילת המאה ה-19 כחלק מההתנסות האישית שלו באווירודינמיקה.<ref name=":0" /> 

העדות הראשונה הוודאית למטוסי נייר של ממש היא ב-1909. עם זאת, הגרסה המקובלת ביותר שלהם הופיעה שני עשורים לאחר מכן ב-1930. ג'ק נורתרופ (אחד ממייסדי חברת לוקהיד) יצר אותה, והשתמש בה לניסויים כדי לגלות רעיונות שניתן ליישם במטוסים אמיתיים.

==סוגים של מטוסי נייר==
הוראות לקיפול המטוס הבסיסי

===מסורתיים===
סוג זה של מטוס נייר דורש שישה צעדים בלבד (לתהליך הנכון), אך ניתן להשלימו בחמישה צעדים אם מוותרים על יצירת קו הקיפול שיעזור למקפל לחלק את הנייר לשני חלקים. ניתן להשתמש בדף נייר מלבני כדוגמת A3, A4 או (עדיף A4 או Letter).

====הוראות====
* יש ליצור קו קיפול על ידי הנחת הדף על משטח והבאת חלקו הימני של הדף על חלקו השמאלי, כך ששולי הדף יחפפו בצורה מושלמת.
* יש לפתוח את הדף המקופל, ולקפל את הפינה השמאלית העליונה כך שתחפוף את קו הקיפול שבאמצע, כנ"ל לפינה הימנית.
* יש לקפל את הדף על פי קו הקיפול שנוצר בהתחלה, ואז יש לייצר את הכנפיים של מטוס הנייר, החלק החשוב ביותר בתהליך.
* יש לקפל את החלק הבלתי מחודד (החלק התחתון של הנייר) עד לקו הקיפול כלפי חוץ (כדי שהכנפיים יהיו חיצוניות) ולחזור על התהליך עם הכנף השנייה.
ניתן לראות וריאציה של מטוס נייר בסיסי בתמונות באתר של קן בלקבורן.

==סוגים לפי מבנה==
*גלשנים
*חצים
*מיוחדים
*דרקונים
*היסטוריים

===דגם DC-03===
רבים טוענים כי יצרו את "מטוס הנייר הטוב בעולם". דוגמה אחת היא הדגם DC-03 ([https://web.archive.org/web/20050405201635/http://www.zurqui.com/crinfocus/paper/airplane.html דגם המטוס DC-03]), שבו כנפי רחיפה גדולות וזנב שהוא מאפיין ייחודי למטוס זה בין מטוסי הנייר. אין איגוד או פדרציה בינלאומיים של מטוסי נייר כדי לאשר או לאמת טענות אלו.

==אווירודינמיקה==
המפציץ B-2 הוא דוגמה למטוס נטול זנב
קן בלקבורן, האוחז בשיא העולמי על פי ספר השיאים של גינס, טוען שמבחינה אווירודינמית אין צורך בזנב. הוא משתמש להמחשה בדוגמת המפציץ האמיתי ה-B-2 שכינויו "Spirit" שצורתו כשל כנף גדולה. בלקבורן קובע כי משקולות לאורך הכנף יכולות להטות את המטוס קדימה ולפיכך להשיג יציבות רבה יותר.

בנפרד, אדמונד הואי (Edmond Hui) המציא בשנת 1977 מטוס נייר דמוי מפציץ חמקן המכונה פייפראנג ([http://paperang.com Paperang]) המבוסס על אווירודינמיקה של גלשן אוויר. באופן ייחודי ניתן לשלוט במטוס על צורת הכנף ושיטת בנייה המאפשרת לבונה לשנות כל מאפיין בצורת המטוס. מטוס זה היה הנושא לספר "מטוסי נייר מדהימים" (Amazing Paper Airplanes) בשנת 1987, ומספר כתבות בעיתונים ב-1992. מטוס זה אינו חוקי ברוב תחרויות מטוסי הנייר בשל השימוש במהדק, אך יש לו ביצועי גלישה מעולים העולים על יחס גלישה של 12 ל-1 ביציבות טובה.

בלקבורן גם דוחה את הדעה המקובלת שמטוסי נייר קלים מסוגלים לדאות מרחקים גדולים יותר ממטוסי נייר כבדים. מטוס הנייר שבעזרתו זכה בלקבורן בשיא לפני 20 שנה היה מבוסס על אמונתו שלמטוסים הטובים ביותר יש כנפיים קצרות והם "כבדים" בנקודה שבה משגר המטוס אוחז ומשליך לאוויר. לעומת זאת, מטוסים קלים, בעלי כנפיים ארוכות מסוגלים לדאות זמן רב יותר, אך לא ניתן להשליכם בכוח רב כפי שניתן להשליך מטוס בעל משקל. על פי בלקבורן: "לגובה המרבי ומעבר טוב לטיסת גלישה, יש להשליך את המטוס בזווית של 10°". נדרשת מהירות של כ-100 קילומטר בשעה על מנת לקבל שיגור מוצלח של מטוס נייר.

==השיא העולמי==
היו ניסיונות רבים לשבור את שיא הדאייה של מטוסי נייר. קן בלקבורן אחז בשיא גינס במשך 13 שנים (1983–1996) וזכה שוב בתואר ב-8 באוקטובר 1998 כאשר מטוס הנייר שהכין דאה במשך 27.6 שניות (בתוך אולם). שיא זה אושר בידי נציגי גינס. מטוס הנייר שבו עשה בלקבורן שימוש בשבירת השיא היה מקטגוריית ה"גלשנים".

==בתרבות==
* בשיר "ארץ הצבר" שכתב והלחין עוזי חיטמן הטסת מטוסי הנייר (קיפקא) מוצגת ביחד עם הפרחת עפיפונים (טיארה), כמו כן שני הדברים מוזכרים בסרטו של יהורם גאון "אני ירושלמי".

==קישורים חיצוניים==

* - כיצד ליצור מטוס נייר

* [http://www.josephpalmer.com/planes/Airplane.shtml האתר של ג'וזף פלמר] 
* [http://www.paperairplanes.co.uk מטוסי הנייר של אלקס] 
* [http://www.wowfold.com מטוסי הנייר ומשגרים WOWFOLD] 
* [https://web.archive.org/web/20050314083900/http://bestpaperairplanes.com/ מטוסי הנייר "הטובים ביותר"] 
* [http://www.mcshane.org/planes המטוסים של מקשיין] 
* [https://web.archive.org/web/20040710120104/http://nuwen.net/airplane.shtml מטוסי ניוון] 
* [http://www.papierfliegerei.de Papierflieger] 
* [http://www.paperairplanes.co.uk Paperairplanes.co.uk] 
* [http://www.paperaircraft.org Paperaircraft.org] 
* [http://paperang.com מידע על פייפראנג] 
* [https://web.archive.org/web/20070227160120/http://membres.lycos.fr/myriamn/paperplanes.html מטוסי נייר] (באנגלית ובצרפתית)

==הערות שוליים==

קטגוריה:אוריגמי
קטגוריה:צעצועים
קטגוריה:שעשועי ילדים